รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ ติดตามสถานการณ์ผักตบชวาและวัชพืช สั่งการทุกหน่วยงานรวมถึงภาคประชาชน เร่งกำจัดผักตบชวาและวัชพืชให้แล้วเสร็จ ภายในเดือนมิถุนายนนี้
วันพุธที่ 20 พฤษภาคม 2563
รอง นรม.พล.อ.ประวิตรฯ ติดตามสถานการณ์ผักตบชวาและวัชพืช สั่งการทุกหน่วยงานรวมถึงภาคประชาชน เร่งกําจัดผักตบชวาและวัชพืชให้แล้วเสร็จ ภายในเดือนมิถุนายนนี้
รอง นรม.พล.อ.ประวิตรฯ ติดตามสถานการณ์ผักตบชวาและวัชพืช สั่งการทุกหน่วยงานรวมถึงภาคประชาชน เร่งกําจัดผักตบชวาและวัชพืชให้แล้วเสร็จ ภายในเดือนมิถุนายนนี้
วันนี้ (20 พฤษภาคม 2563) เวลา 10.00 น. ณ ห้องประชุมโรงเรียนวัดทรงคนอง ตําบลทรงคนอง อําเภอสามพราน จังหวัดนครปฐม พลเอก ประวิตร วงษ์สุวรรณ รองนายกรัฐมนตรี ลงพื้นที่ติดตามการแก้ไขปัญหาผักตบชวาและวัชพืช พร้อมรับฟังรายงานผลการดําเนินการกําจัดผักตบชวาและวัชพืช และตรวจเยี่ยมการทํางานเพื่อเตรียมการรับน้ําหลากในฤดูฝนปี 2563
สําหรับแผนพัฒนาแหล่งน้ําของจังหวัดนครปฐม ปี 2563 รัฐบาลสนับสนุนงบประมาณดําเนินโครงการ จํานวน 29 โครงการ วงเงินงบประมาณ 636 ล้านบาท ได้แก่ เขื่อนป้องกันตลิ่ง ระบบป้องกันนํ้าท่วม สถานีสูบน้ําด้วยไฟฟ้า ประตูระบายน้ํา เป็นต้น เมื่อพัฒนาเสร็จแล้วจะมีพื้นที่รับประโยชน์ 600 ไร่ เพิ่มแนวป้องกันตลิ่งได้ 15.925 กิโลเมตร มีพื้นที่ที่ได้รับการป้องกันน้ําท่วม 13,225 ไร่ และประชาชนได้รับประโยชน์ 13,961 ครัวเรือน ขณะเดียวกัน ยังมีโครงการปฏิบัติการแก้ไขปัญหา การขาดแคลนน้ําในช่วงฤดูแล้ง ปี 2562-63 (มติ ครม. 7 ม.ค. 2563) จํานวน 7 โครงการ งบประมาณ 6 ล้านบาท มีปริมาณน้ําเก็บกักเพิ่มขึ้น 0.14 ล้าน ลบ.ม. เช่น ขุดเจาะบ่อบาดาล ซ่อมแซมระบบประปา เป็นต้น
ในส่วนของการกําจัดผักตบชวาและวัชพืชในพื้นที่จังหวัดนครปฐม มีการจัดตั้งสถานีดักผักตบชวาและวัชพืช จํานวน 5 จุด ได้แก่ 1. บริเวณวัดโพธิ์ 2.วัดบางพระ 3. วัดไทยาวาส 4. วัดทรงคนอง และ 5. วัดบางช่างเหนือ ด้วยเรือกําจัดผักตบชวาแบบสายพาน และแบ็คโฮแบบลงโป๊ะ อย่างละ 1 ลํา โดยในบริเวณพื้นที่สถานีและบริเวณพื้นที่สะสมของผักตบชวาหนาแน่น จะมีการเพิ่มเครื่องจักรเข้าไปดําเนินการแก้ไขปัญหา ในการเปิดทางน้ําที่เป็นอุปสรรคในการระบายน้ํา เพื่อบรรเทาความเดือดร้อนให้พี่น้องประชาชนมาอย่างต่อเนื่อง สําหรับพื้นที่รับผิดชอบ แม่น้ําท่าจีนในจังหวัดนครปฐม ได้มีการกําจัดผักตบชวาและวัชพืชไปแล้ว ในปีงบประมาณ 2562 จํานวน 404,941 ตัน และเริ่มต้นปีงบประมาณ 2563 ถึงปัจจุบันกําจัดได้จํานวน 230,780 ตัน ทั้งนี้ การกําจัดผักตบชวาและวัชพืชเป็นหนึ่งในมาตรการขจัดสิ่งกีดขวางทางน้ําในการบริหารจัดการน้ํา โดยมีวัตถุประสงค์เป็นการเปิดทางน้ํา ให้น้ําสามารถไหลเวียนได้สะดวกในฤดูฝน อีกทั้งยังเป็นการรักษาคุณภาพน้ําในแม่น้ําและแหล่งน้ําให้อยู่ค่ามาตรฐาน
โอกาสนี้ รองนายกรัฐมนตรีกล่าวมอบนโยบายว่า ผักตบชวาและวัชพืชในแม่น้ําเป็นปัญหาที่รัฐบาลใส่ใจให้ความสําคัญในการแก้ไขปัญหา พร้อมติดตามผลการดําเนินงานมาอย่างต่อเนื่องเพื่อบรรเทาความเดือดร้อนของพี่น้องประชาชน และในวันนี้สืบเนื่องจากการประชุมกําหนดแผนการกําจัดผักตบชวาและวัชพืช เพื่อเตรียมรับน้ําหลากในฤดูฝนปี 2563 ได้มอบหมายให้ 4 หน่วยงาน ได้แก่ กรมโยธาธิการและผังเมือง กรมชลประทาน กรมเจ้าท่า และกรมส่งเสริมการปกครองส่วนท้องถิ่นรับผิดชอบพื้นที่ที่มีการสะสมของผักตบชวาและวัชพืชในแม่น้ําสายหลักและแหล่งน้ําเชื่อมโยงตามรายงานการสํารวจของสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) จํานวน 25 จุด ทั้งนี้ จากการสํารวจของ GISTDA พบการสะสมของผักตบชวาและวัชพืชในแม่น้ําสายหลักและแหล่งน้ําเชื่อมโยงเพิ่มเติมในลุ่มน้ําภาคกลางและภาคตะวันออก จํานวน 19 จังหวัด พบการสะสมของผักตบชวาและวัชพืช จํานวน 128 จุด โดยได้มอบหมายให้ 4 หน่วยงานหลักรับผิดชอบทํางานร่วมกับภาคประชาชน เร่งรัดดําเนินการให้แล้วเสร็จภายในเดือนมิถุนายน
รองนายกรัฐมนตรีสั่งการให้กรมส่งเสริมการปกครองส่วนท้องถิ่นจัดหาเรือท้องแบนแบบติดเครื่องยนต์เพิ่มเติมเพื่อสนับสนุนให้หน่วยงานท้องถิ่นมีอุปกรณ์เครื่องมือในการดูแลแก้ไขปัญหาผักตบชวาในพื้นที่รับผิดชอบของตนเอง เพื่อไม่ให้ผักตบชวาและวัชพืชกีดขวางการไหลระบายของน้ําและป้องกันบรรเทาปัญหาน้ําล้นตลิ่งชัน สร้างความเดือดร้อนให้กับประชาชนที่อยู่ริมน้ําและใช้เส้นทางสัญจรทางน้ํา สําหรับการแก้ไขปัญหาระยะยาวไม่ว่าจะเป็นการจัดเก็บผักตบชวาด้วยเรือท้องแบนแบบติดเครื่องยนต์ที่รัฐบาลสนับสนุน ขอให้จังหวัด นายอําเภอ รวมถึงหน่วยงานปกครองกําชับให้มีการดําเนินการจัดเก็บให้เป็นกิจวัตรประจําอย่างต่อเนื่อง และรวบรวมรายงานผลการดําเนินการตามระยะเวลาที่กําหนดเพื่อประเมินผลและความคุ้มค่าต่อการใช้จ่ายงบประมาณ ส่วนการใช้สารจุลินทรีย์กําจัดผักตบชวาและวัชพืชนั้น ขอให้คํานึงถึงระบบนิเวศ และความปลอดภัยของสัตว์น้ํา และแหล่งน้ําในระยะยาวด้วย ขอให้ทดสอบถึงมาตรฐานว่ามีประสิทธิภาพและปลอดภัยจริง รวมถึงขอให้ช่วยกันสร้างองค์ความรู้ถ่ายทอดสู่ประชาชนเพื่อนํามาช่วยกันกําจัดผักตบชวาและวัชพืชต่อไป
เสร็จแล้ว รองนายกรัฐมนตรีได้เยี่ยมชมผลิตภัณฑ์จากผักตบชวาและการนําผักตบชวามาใช้ประโยชน์ในด้านต่าง ๆ จากนั้นได้เยี่ยมให้กําลังใจเจ้าหน้าที่จากหน่วยงานต่าง ๆ ที่ปฏิบัติหน้าที่กําจัดผักตบชวาและวัชพืช พร้อมกล่าวทักทายชาวชมรมคนริมน้ําและท้องถิ่นในพื้นที่อําเภอสามพรานที่ได้นําเรือท้องแบนติดเครื่องยนต์ตามที่รัฐบาลได้จัดสรรให้ท้องถิ่นที่ มาปฏิบัติและแก้ไขปัญหาให้ความช่วยเหลือและบรรเทาความเดือดร้อนของประชาชนที่อาศัยอยู่บริเวณแม่น้ําท่าจีน ก่อนจะเดินทางกลับ
----------------------
กลุ่มประชาสัมพันธ์และเผยแพร่ สํานักโฆษก